**Projekta iesnieguma sagatavošanas, iesniegšanas un vērtēšanas jautājumi**

1. Par Projekta pieteikuma oriģināla dokumenta juridisko spēku. Atbilstoši vērtēšanas vienotajam kritērijam Nr.4 ‘Projekta iesnieguma oriģinālam ir dokumenta juridiskais spēks’ noteikts iesniegšanas veids elektroniska dokumenta formā vai papīra formā.  Ja Projekts tiek iesniegts, izmantojot Kohēzijas politikas fondu vadības informācijas sistēmu (KPVIS), vai tas ir uzskatāms par iesniegtu elektroniskā dokumenta formā un kopā kā viena datne ir parakstīts ar drošu elektronisko parakstu un satur laika zīmogu (atbilst vērtēšanas vienotajam kritērijam Nr.4.1.) ?!

**Atbilde:**

Iesniedzot projekta iesniegumu KP VIS, projekta iesniegumam automātiski ir dokumenta juridiskais spēks, ko paredz līgums par KP VIS lietošanu- Līgumu ar CFLA par KP VIS lietošanu var noslēgt tikai paraksttiesīgā persona.

1. CFLA 19.02.2016. publicētajā ‘Projekta iesnieguma sagatavošanas, iesniegšanas un vērtēšanas jautājumi’ atbildējusi, ka vērtēšanas kritērijos izmantotā frāze ‘citi saimnieciskās darbības veicēji’ ir visi, kas VID reģistrējušies kā saimnieciskās darbības veicēji (t.sk., piemēram, pašnodarbinātas personas, biedrības u.c.).  Vai tas nozīmē, ka projekta ietvaros gala labuma guvējs atbilstoši MK noteikumu 4.punktam var būt arī pašnodarbināta persona un biedrība (pats Projekta iesniedzējs)?!

**Atbilde:**

Nē, gala labuma guvējs nevar būt pašnodarbināta persona un biedrība, jo saskaņā ar MK noteikumu 4.punktu šī pasākuma gala labuma guvēji ir sīkie, (mikro), mazie, vidējie un lielie komersanti.

3)  Projektu iesniegumu vērtēšanas kritēriju piemērošanas metodikā pie kvalitātes kritērija Nr.3 noteikts, ka 20 punktus piešķir, ja  projekta iesniedzējs projekta iesnieguma veidlapā (1.4.sadaļā) ir izvērtējis un aprakstījis nozares komersantiem (un citiem saimnieciskās darbības veicējiem) nepieciešamās apmācības, kas saistītas ar pētniecības un attīstības (turpmāk – P&A) darbiem un inovāciju ieviešanu komersantos (un citos saimnieciskās darbības veicējos). Savukārt atbilstoši Projekta iesnieguma veidlapas aizpildīšanas metodikai izvērtējums un apraksts par nozares komersantu nepieciešamajām apmācībām, kas saistītas ar P&A darbiem un inovāciju ieviešanu komersantos, ir iekļaujams 1.3. sadaļā (nevis 1.4.sadaļā kā tas norādīts Projektu iesniegumu vērtēšanas kritēriju piemērošanas metodikā). Vai šajā gadījumā, vērtējot atbilstību kvalitātes kritērijam Nr.3, tiks ņemta vērā informācija abās Projekta iesnieguma sadaļās – 1. 4.un 1.3.?!

**Atbilde:**

Vērtēšanā tiks ņemta vērā informācija, kas norādīta gan 1.3., gan 1.4.sadaļā.

**Projektu īstenošanas (izmaksu attiecināmības) jautājumi**

1. Vai normatīvie akti nosaka, ka, vērtējot Gala labuma guvēju iespēju saņemt atbalstu, jāņem vērā nodokļu nomaksas stāvoklis? Vai nodokļu nomaksa ir jāņem vērā veicot ERAF finansējuma izmaksu?

**Atbilde:**

Finansējuma saņēmējam ir jāpārbauda arī nodokļu parāda neesamība, pieņemot lēmumu par atbalsta sniegšanu gala labuma guvējam. Minētais nosacījums būs iekļauts projekta līgumā.

1. Vai projektā 1.2.2.1. pasākums “Atbalsts nodarbināto apmācībām” - 1.

projektu iesniegumu atlases kārta Biedrība var apstiprināt projekta partnerus ar sekojošām NACE2 reģistrētām darbības jomām- respektīvi vai ir kādi ierobežojumi uzņēmumiem, kas darbojas šajās jomās:

- tirdzniecība;

- noma (iekārtu noma, auto noma);

- darījumi ar nekustamajiem īpašumiem.

**Atbilde:**

Vēršam uzmanību, ka 1.2.2.1.pasākuma “Atbalsts nodarbināto apmācībām” pirmās atlases kārtas ietvaros, nav noteikts termins “projekta partneri”, bet komersanti, kuriem finansējuma saņēmējs piešķir atbalstu pasākuma ietvaros ir “gala labuma guvēji”.

Atbalstāmās nozares, kas noteiktas MK noteikumu Nr.617 1.pielikumā, ir attiecināmas uz projektu iesniedzējiem, kas šajā gadījumā ir biedrības.

Attiecībā uz gala labuma guvējiem pastāv trīs ierobežojumi:

         Specifiskajā atbilstības kritērijā Nr.2.1. ir noteikts, ka apmācības tiks sniegtas Viedās specializācijas stratēģijā noteiktajām jomām.

         Savukārt Ministru kabineta noteikumu Nr.617 14.2.apakšpunktā ir noteiktas neatbalstāmās nozares, kas izriet no Komisijas regulas Nr.651/2014 1.panta 3.punkta.

         Gala labuma guvēji var saņemt atbalstu apmācībām, kas atbilst atbalstāmo apmācību jomu sarakstam (MK noteikumu Nr.617 2.pielikumā).

Līdz ar to skaidrojam, ka  apmācības tirdzniecības, nomas vai nekustamā īpašuma nozarēs nebūs pieejamas.

1. Vai projektā var tikt ietverta tikai sertifikācija/eksāmens bez apmācībām? Vai tie tomēr ir atbalstāmi tikai kopā ar attiecīgām apmācībām?

**Atbilde:**

MK noteikumu 23.2.1.4.apakšpunktā minētās sertifikācijas un eksaminācijas izmaksas ir atbalstāmas, ja tās ir saistītas ar konkrētajām apmācībām.

1. Par atbalsta intensitāti uzņēmumiem – ja uzņēmums Latvijā ir meitas uzņēmums, bet mātes kompānija viņiem atrodas ārzemēs (lielais uzņēmums), kā aprēķināt atbalsta intensitātes procentus - jāskaita tikai meitas uzņēmuma Latvijā peļņa, vai tā ir jārēķina kopā ar mātes uzņēmuma peļņu?

 **Atbilde:**

Atbalsta intensitāte meitas uzņēmumiem tiek noteikta, rēķinot iekšā arī mātes kompāniju atbilstoši Regulas Nr.651/2014 I pielikumā noteiktajai MVU definīcijai, tai skaitā definīcijai par „saistītajiem uzņēmumiem”.

1. Vai uzņēmumi, kas ir nozares piegādes ķēdes dalībnieki (izejvielu piegādātāji), ir atbalstāmi Projekta ietvaros un var piedalīties apmācībās atbilstoši Viedās specializācijas stratēģijā noteiktajām prioritārajām jomām vai nozares identificētajā jaunajā konkurētspējas nišā?

**Atbilde:**

Jā, ievērojot visus pārējos MK noteikumos noteiktos ierobežojumus